钦定古今图书集成/历象汇编/历法典/第099卷 > 朱子语类 > 明州修刻漏铭 王安石
## 钦定古今图书集成/历象汇编/历法典/第099卷 > 朱子语类 > 明州修刻漏铭 王安石

戊子王公始治于明。丁亥孟冬，刻漏具成。追谓属人：
“嗟汝予铭！自古在昔，挈壶有职，匪器则弊，人亡政息，
其政谓何？弗棘弗迟，君子小人，兴息维时，东方未明，
自公召之。彼宁不勤，得罪于时，厥荒懈废，乃政之疵。
呜呼有州，谨哉维兹，兹惟其中，俾我后思。”